Quaedam domina nomine Petronilla cognomento Maitmunc uxor Gaufredi de Casannes suscepit monachicum habitum cum filia sua in ecclesia Marciniaci. Dedit autem ecclesiae Marciniacensi dimidium mansum quod habebat in parrochia de Balbiniaco, laudante Rolando Calvo fratre suo et Ainone Calvo qui pro hoc habuit triginta solidos, et laudantibus filiis suis. Testes hujus doni sunt Hugo Dalmacius frater ejus, Dalmacius Morellus, Robertus Dalmacius, Aemars Morellus, Ugo de Muntinic, Ildinus praepositus. Idem Gaufredus laudavit terram de Casot, pro filia sua, quam pater ejus pro matre sua dederat, praesentibus Archimbaldo et Thoma prioribus Marciniacensibus.